tartuNLP/wikipedia-smugri-20251201 huggingface dataset:
Seppo Pälli

Seppo Sakari Pälli (9. helmikuuta 1935 Ylivieska – 23. heinäkuuta 1993 Ylivieska) oli suomalainen taidemaalari.
Seppo Pälli oli taidemaalari Simo Pällin vanhin lapsi. Hän syntyi 1935 perheen asuessa Ylivieskan Niemelänkylässä Simon vanhempien luona. Hän eli lapsuutensa ja nuoruutensa sekä lähes koko aikuisuutensa Ylivieskan Koskipuhdossa. 
Armeijan jälkeen Pälli sai työpaikan Oulusta, mutta sitten auto-onnettomuudessa katkesi jalka ja murtui reisiluu. Sairasteltuaan pari vuotta, muun muassa kipsattuna puolivartaloon saakka, hän ryhtyi maalaamaan tauluja isänsä opetuksella ja ansaitsi tauluillaan elantonsa. 
Seppo Pällin veljiä olivat kuvaaja Mauno Pälli ja viulutaiteilija Olavi Pälli. Seppo kuoli sydänkohtaukseen 58-vuotiaana vuonna 1993. Hänellä oli neljä lasta. Hänen puolisonsa oli Aune Runtti.
Seppo Pällin suunnittelema veistos "Kivimiehet" on pystytetty Ylivieskan Katajan koulun pihaan vuonna 1985. Kivityön toteutti Lauri Kivi.
First Bank of the United States

First Bank of the United States oli vuosina 1791–1811 Yhdysvalloissa toiminut pankki, jonka tehtävä oli toimia liittohallituksen pankkina ja jolla oli haarakonttoreita eri puolilla Yhdysvaltoja. Pankilla oli 25-henkinen johtokunta, jonka puheenjohtajana toimi Thomas Willing. Pankki oli saanut valtiovarainministeri Alexander Hamiltonin aloitteesta Yhdysvaltain kongressilta toimiluvan 20 vuodeksi, ja sen toiminta päättyi vuonna 1811, kun toimilupaa ei uusittu. First Bank of the United Statesin pääkonttori sijaitsi Philadelphiassa.
Silmälasiteijut

Silmälasiteijut (Gymnophthalmidae) on matelijoiden heimo, johon kuuluu lähes 300 lajia.
Kuvaus.
Silmälasiteijut muistuttavat ulkonäöltään skinkkejä, mutta ovat läheisempää sukua teijuliskoille. Heimon lajit ovat yleensä pienikokoisia, ja monella esiintyy raajojen pienentymistä. Useimmista matelijoista poiketen takaraajat ovat yleensä eturaajoja pienemmät.
Silmälasiteijut elävät Keski- ja Etelä-Amerikassa monenlaisissa elinympäristöissä aavikoista vuoristoihin ja sademetsiin. Ne kulkevat yleensä metsien aluskasvillisuudessa ja kosteikoissa joko öisin tai ajoittain päivällä. Lajien ravinto koostuu pääosin hyönteisistä ja pienistä selkärangattomista. Kaikki lajit munivat.
4426 Roerich

4426 Roerich (1969 TB6) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (4,57 vuotta) kiertoradalla, joka vaihtelee 2,57 astronomisen yksikön ja 2,93 astronomisen yksikön päässä Auringosta. Asteroidi on läpimitaltaan noin . Asteroidin spektrityyppi on L SMASSII-luokituksessa, joka viittaa sen koostuvan magnesiumsilikaatista, rautasilikaatista ja alumiinista.
4445 Jimstratton

4445 Jimstratton (1985 TC) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (3,42 vuotta) kiertoradalla, joka vaihtelee 1,84 astronomisen yksikön ja 2,70 astronomisen yksikön päässä Auringosta. Asteroidi on läpimitaltaan noin .
Asteroidi on nimetty James Michael Strattonin mukaan (s. 1976).
135 Hertha

135 Hertha (A874 DA) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (3,78 vuotta) kiertoradalla, joka vaihtelee 1,93 astronomisen yksikön ja 2,93 astronomisen yksikön päässä Auringosta. Asteroidi on läpimitaltaan noin . Asteroidi on spektrityypiltään M-luokkaa tai Xk-luokkaa (SMASSII), joka viittaa sen koostuvan raudasta, nikkelistä ja koboltista.
144 Vibilia

144 Vibilia (A875 LA) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (4,33 vuotta) kiertoradalla, joka vaihtelee 2,03 astronomisen yksikön ja 3,28 astronomisen yksikön päässä Auringosta. Asteroidi on läpimitaltaan noin . Asteroidi on spektrityypiltään C-luokkaa tai Ch-luokkaa (SMASSII), joka viittaa sen koostuvan vedestä, raudasta, nikkelistä, koboltista, typestä ja ammoniakista.
145 Adeona

145 Adeona (A875 LB) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (4,38 vuotta) kiertoradalla, joka vaihtelee 2,28 astronomisen yksikön ja 3,06 astronomisen yksikön päässä Auringosta. Asteroidi on läpimitaltaan noin . Asteroidi on spektrityypiltään C-luokkaa tai Ch-luokkaa (SMASSII), joka viittaa sen koostuvan vedestä, raudasta, nikkelistä, koboltista, typestä ja ammoniakista.
532037 Chiminigagua

532037 Chiminigagua (tilapäinen nimi ) on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään 35,29 astronomisen yksikön päässä ja etäisimmillään 81,89 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
Kohde kuuluu hajanaiseen kiekkoon ja pidetään mahdollisena kääpiöplaneettana.
Kohde nimettiin vuonna 2025 Muisca-kansan valonluojan mukaan.
4033 Yatsugatake

4033 Yatsugatake (1986 FA) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (3,34 vuotta) kiertoradalla, joka vaihtelee 2,03 astronomisen yksikön ja 2,45 astronomisen yksikön päässä Auringosta. Asteroidi on läpimitaltaan noin .
Asteroidi on nimetty Japanissa sijaitsevan vuoren mukaan, jonka juurella sijaitsee Kobuchizawan observatorio.
Buresø

Buresø on taajama Egedalin kunnassa Tanskassa. Taajamassa oli 466 asukasta vuoden 2025 alussa.
Ganløse

Ganløse on taajama Egedalin kunnassa Tanskassa. Taajamassa oli 2 897 asukasta vuoden 2025 alussa.
(543354) 2014 AN55

543354 (2014 AN55) on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään 34,42 astronomisen yksikön päässä ja etäisimmillään 77,18 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
Kohde kuuluu hajanaiseen kiekkoon ja pidetään mahdollisena kääpiöplaneettana.
Ledøje

Ledøje on taajama Egedalin kunnassa Tanskassa. Taajamassa oli 781 asukasta vuoden 2025 alussa.
Slagslunde

Slagslunde on taajama Egedalin kunnassa Tanskassa. Taajamassa oli 781 asukasta vuoden 2025 alussa.
Smørumovre

Smørumovre on taajama Egedalin kunnassa Tanskassa. Taajamassa oli 227 asukasta vuoden 2025 alussa.
Søsum

Søsum on taajama Egedalin kunnassa Tanskassa. Taajamassa oli 321 asukasta vuoden 2025 alussa.
Tangbjerg

Tangbjerg on taajama Egedalin kunnassa Tanskassa. Taajamassa oli 597 asukasta vuoden 2025 alussa.
Veksø

Veksø on taajama Egedalin kunnassa Tanskassa. Taajamassa oli 1 799 asukasta vuoden 2025 alussa.
Ølstykke-Stenløse

Ølstykke-Stenløse on taajama Egedalin kunnassa Tanskassa. Taajamassa oli 23 382 asukasta vuoden 2025 alussa.
(523639) 2010 RE64

523639 (2010 RE64) on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään 36,54 astronomisen yksikön päässä ja etäisimmillään 96,70 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
Kohde kuuluu hajanaiseen kiekkoon ja pidetään mahdollisena kääpiöplaneettana.
Smørumnedre

Smørumnedre on taajama Ballerupin, Egedalin ja Furesøn kuntien alueella Tanskassa. Taajamassa oli 21 768 asukasta vuoden 2025 alussa.
Luettelo Pennsylvanian piirikunnista

Tämä on luettelo Pennsylvanian osavaltion piirikunnista. Pennsylvaniassa on 67 piirikuntaa.
145451 Rumina

145451 Rumina () on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri (noin ) kiertoradalla, joka on lähimmillään 35,10 astronomisen yksikön päässä ja etäisimmillään 149,42 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – .
Kohde kuuluu hajanaiseen kiekkoon ja pidetään mahdollisena kääpiöplaneettana.
Kohde on nimetty roomalaisen jumalattaren mukaan.
Stefanie Hubig

Stefanie Hubig (s. 15. joulukuuta 1968 Frankfurt am Main) on saksalainen juristi ja sosiaalidemokraattinen poliitikko. Hän on toiminut maansa oikeus- ja kuluttajansuojaministerinä toukokuusta 2025, mitä ennen hän oli Rheinland-Pfalzin osavaltion opetusministeri. Hubig on aikaisemmin työskennellyt myös tuomarina Ingolstadtin maaoikeudessa ja yleisenä syyttäjänä Ingolstadtin syyttäjälaitoksessa. Hän väitteli vuonna 2003 tohtoriksi Regensburgin yliopistossa.
Mount Mulliganin kaivosonnettomuus

Mount Mulliganin kaivosonnettomuus oli 19. syyskuuta 1921 sattunut räjähdys hiilikaivoksessa Australian Queenslandissa.
Kaikkiaan 75 työläistä kuoli räjähdyksessä. Pelastusoperaatio kesti viisi päivää ja siihen osallistui satoja vapaaehtoisia, mutta eloonjääneitä ei löytynyt ja vain 11 ruumista onnistuttiin noutamaan. Onnettomuuden vuoksi säädettiin Coal Miners Act -laki, jolla kiellettiin Queenslandin alueella avotulen käyttö maanalaisissa kaivoksissa.
Piribediili

Piribediili on antiparkinsoniaine ja piperasiiniderivaatti, joka toimii D2- ja D3-reseptoriagonistina. Sillä on myös α2-adrenergisiä antagonistiominaisuuksia. Lääke ei ole saatavilla Suomessa.
Lääketieteelliset käyttötarkoitukset.
Lääkkeen on osoitettu parantavan työmuistin kapasiteettia normaaleilla ikääntyvillä aikuisilla. Ikään liittyvissä muistin häiriöissä sillä on myönteinen vaikutus vanhusten psykofyysiseen tilaan, parantaen muistia ja huomiota sekä lisäämällä psykomotoristen reaktioiden nopeutta ja hermoprosessien ja liikkuvuuden vaihtelua. Se parantaa kognitiivisten taitojen oppimista terveillä vanhemmilla aikuisilla. Lääke osoitti myös myönteistä vaikutusta levottomat jalat -oireyhtymään.
Karin Prien

Karin Prien (o.s. Kraus; s. 26. kesäkuuta 1965 Amsterdam, Alankomaat) on saksalainen kristillisdemokraattinen poliitikko, joka on toiminut maansa opetus-, perhe-, vanhus-, nais- ja nuorisoministerinä toukokuusta 2025. Tätä ennen hän oli Schleswig-Holsteinin osavaltion opetusministeri. Vuosina 2011–2017 Prien oli Hampurin parlamentin jäsen.
Prien kasvoi Alankomaissa ja Rheinland-Pfalzin osavaltiossa Saksassa. Hän opiskeli oikeustiedettä ja valtio-oppia Bonnin yliopistossa ja on työskennellyt juristina.
Prien on toisen maailmansodan jälkeen ensimmäinen juutalainen liittovaltion ministeri. Hänen isoisoäitinsä kuoli holokaustissa.
Prien

Prien on seuraavien saksalaisten henkilöiden sukunimi:
Soreahanhikki

Soreahanhikki ("Potentilla pulchella") on ruusukasvien (Rosaceae) heimoon, hanhikkien ("Potentilla") sukuun kuuluva kasvilaji. Se voi olla ulkonäöltään hyvinkin monimuotoinen ja geneettisesti se on tetraploidinen. Muista hanhikkilajeista se muistuttaa "Potentilla lyngei" -lajia.
Soreahanhikki on yksittäin kasvava ruohovartinen kasvi, jolla on paalujuuri. Varsi voi olla haaraton tai haaroittunut ja kasvutavaltaan maanmyötäinen tai koheneva. Varret kasvavat yleensä noin 15–20 cm pitkiksi.
Suurin osa soreahanhikin lehdistä kasvaa varren tyvellä. Tyvilehtien koko vaihtelee hyvin pienestä noin 10 cm pitkiin. Lehdet ovat parilehdykkäisiä ja kussakin lehdessä on yleensä kolmesta seitsemään lehdykkää 1–3 lehdykkäparissa. Jos lehdyköitä on useampi pari pienenee lehdyköiden koko pareissa alaspäin mentäessä. Lehdykät ovat tavallisesti 1,2–4 cm pitkiä ja 0,7–2 cm leveitä, mutta suurimmillaan jopa 6 cm pitkiä ja 3 cm leveitä. Lehdykät ovat alapinnoiltaan kaljuja ja harmaanvihreitä tai tavallisemmin valkokarvaisia. Lehtiruodit ovat enintään 4 cm pitkiä ja korvakkeet ovat suikeita tai soikeita sekä teräväkärkisiä. Lehtiasento on vuorottainen.
Soreahanhikin kukintona on viuhko, jossa on yhdestä yhdeksään kukkaa, tavallisimmin kahdesta viiteen kukkaa. Kukat ovat pieniä, halkaisijaltaan vain 1–1,5 cm, ja viisilukuisia. Kukkien verholehdet ovat 3–5 mm pitkiä ja 1,8–2,0 mm leveitä. Terälehdet ovat puolestaan 4–5 mm pitkiä ja 2–3 mm leveitä. Terälehdet ovat väriltään vaaleankeltaisia. Kussakin kukassa on noin 20 hedettä ja emiössä on 30–50 vartaloa. Kukat ovat todennäköisesti hyönteispölytteisiä, vaikka itsepölytystäkin tapahtunee jonkin verran.
Soreahanhikin hedelmänä on pähkylä, joita muodostuu tavallisesti 30–50 kustakin kukasta. Soreahanhikki lisääntyy siementen kautta, eikä kasvullisesti. Geneettisesti soreahanhikki on tetraploidinen, mikä on poikkeavaa muihin arktisiin hanhikkilajeihin verrattuna; ne ovat useampaan kertaan polyploidisia.
Soreahanhikki kasvaa keskisellä ja pohjoisella arktisella tundralla sirkumpolaarisesti. Kanadassa ja Pohjois-Grönlannissa levinneisyysalue on lähes yhtenäinen, mutta Pohjois-Euroopassa ja Aasiassa hajanaisempi. Soreahanhikki kasvaa tavallisimmin täysin avoimilla tai vähäkasvisilla paikoilla hienojakoisella maaperällä, selvästi harvemmin kivikkoisilla tai sorapohjaisilla paikoilla. Laji on sopeutunut lähes täysin lumettomille tuulenpieksämille ja voi kasvaa aivan pohjoistundran pohjoisimmissa osissa asti, missä pohjoinen tundra vaihettuu polaariaavikoksi.
140 Siwa

140 Siwa (A874 TB) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka vaihtelee 2,15 astronomisen yksikön ja 3,32 astronomisen yksikön päässä Auringosta. Asteroidi on läpimitaltaan noin . Asteroidi on spektrityypiltään P-luokkaa tai Xc-luokkaa (SMASSII), joka viittaa sen koostuvan raudasta, nikkelistä, koboltista ja platinasta.
914 Palisana

914 Palisana (A919 NC) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
323 Brucia

323 Brucia (A891 YB) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka vaihtelee 1,67 astronomisen yksikön ja 3,10 astronomisen yksikön päässä Auringosta. Asteroidi on läpimitaltaan noin . Asteroidin pyörähdysaika akselinsa ympäri on .
Djiboutin kansalliskokous

Djiboutin kansalliskokous (, , ) on Djiboutin yksikamarinen parlamentti. Vuonna 1992 voimaan tulleen perustuslain mukaan siinä on 65 jäsentä, jotka valitaan yleisillä vaaleilla viiden vuoden välein. Vuoteen 2002 saakka puolueiden määrä oli rajattu neljään.
Vuonna 2010 perustuslakiin tehtiin muutos, joka mahdollistaa ylähuoneen eli senaatin perustamisen, mutta sitä ei ole vielä toteutettu.
Vaalitapa.
Viiden vuoden välein järjestettävissä vaaleissa äänioikeusikäraja ja 18 vuotta ja vaalikelpoisuusikäraja 23 vuotta. Äänestyspakkoa ei ole. Puolueiden vaalilistoilla yhden sukupuolen osuus ei saa ylittää kolmea neljäsosaa ehdokkaista.
Viimeisimmissä vaaleissa 24. helmikuuta 2023 presidentti Ismail Omar Guelleh’n puolueliittouma UMP sai 58 paikkaa, ja loput menivät oppositiopuolue UDJ:lle. Useimmat pääoppositiopuolueet boikotoivat vaaleja. Kansainväliset tarkkailijat kuvasivat kuitenkin vaaleja vapaiksi.
Työskentely.
Täysistuntoja järjestetään maaliskuusta kesäkuuhun ja lokakuusta tammikuuhun. Pysyviä valiokuntia on kahdeksan.
James Craig Watson

James Craig Watson (28. tammikuuta 1838 Ontario, Kanada - 22. marraskuuta 1880 Madison, Wisconsin, Yhdysvallat) oli kanadalais-yhdysvaltalainen tähtitieteilijä. Watson tuli tunnetuksi 79 Eurynome -pikkuplaneetan löytämisestä vuonna 1863. Hän löysi 21 muuta samantyyppistä kohdetta. Watson kirjoitti myös teoksen teoreettisesta tähtitieteestä, josta tuli alan merkittävä teos. Hänen mukaansa on nimetty kahden vuoden välein myönnettävä James Craig Watson -mitali merkittävälle panokselle tähtitieteessä.
Aurora Helsinki

Aurora Helsinki on Helsingissä toimiva autonominen kommunistinen ryhmä. Periaateohjelmassaan se määrittelee pääperiaatteikseen kommunismin, feminismin, antifasismin ja internationalismin. Tavoitteenaan ryhmä pitää yhteiskuntaa, jossa tuotantovälineet kuuluvat kaikille. Aurora Helsingin toiminta on keskittynyt lähinnä mielenosoitusten, opintopiirien, tukikonserttien ja muiden tapahtumien järjestämiseen. 
Yhdessä Varisverkoston ja A-ryhmän kanssa Aurora Helsinki muodostaa koalition, joka järjestää vuosittain itsenäisyyspäivänä pidettävän Helsinki ilman natseja -mielenosoituksen. Kyseessä on suurin Suomessa järjestettävä antifasistinen mielenosoitus.
Bella Bixby

Annabella Madeleine Bixby (s. 20. marraskuuta 1995 Milwaukie, Clackamasin piirikunta, Oregon) on yhdysvaltalainen jalkapallomaalivahti, joka on pituudeltaan 183-senttimetrinen. Hän on edustanut vuodesta 2019 NWSL-sarjassa pelaavaa Portland Thornsia. Bixby oli mukana voittamassa sarjamestaruutta 2022 ja vuoden 2021 NWSL Challenge Cupia.
Ritva Takkinen

Ritva Anneli Takkinen (ent. Varis, s. 9. marraskuuta 1954 Pyhäselkä) on suomalainen viittomakielen tutkija (FT), puheterapeutti ja Jyväskylän yliopiston viittomakielen emeritaprofessori. Hän työskenteli Suomen ensimmäisenä viittomakielen professorina vuosina 2004–2018. Hän on yksi keskeisimpiä suomalaisia viittomakielen tutkijoita, ja työllään hän on vaikuttanut viittomakielen asemaan merkittävästi. 
Takkinen tuli ylioppilaaksi Pyhäselän lukiosta (1973). Hän opiskeli Jyväskylän yliopistossa puheterapeutiksi (HuK 1976). Hän jatkoi opintojaan Helsingin yliopistossa, ja kirjoitti maisterin tutkielmansa kuurojen lasten viittomakielestä fonetiikan laitokselle (FK 1988) ja valmistui Helsingistä myös filosofian lisensiaatiksi (1995). Hänen Jyväskylän yliopistolle laatimansa tohtorintutkimuksen (2002) aiheena oli suomalaisen viittomakielen käsimuodot ja niiden kehitys. Työ oli Suomen ensimmäinen väitöskirja viittomakielestä. Hän on opiskellut myös Työterveyslaitoksen koulutuksen ääniergonomian ja ääniterapian painotuksella.
Työurallaan hän toimi puheterapeuttina Palokan keskustaajamassa (1977–1980) ja sitten Järvenpään kaupungissa (1980–1990). Hän työskenteli Sibelius-akatemiassa puheilmaisun lehtorina (1990–1991), sitten äänenkäytön ja ilmaisun sivutoimisena lehtorina sekä samoina vuosina Kotimaisten kielten tutkimuskeskuksen viittomakielen tutkijana (1991–1996). Hän on työskennellyt myös Helsingin yliopistossa logopedian opettajana. 
Vuosina 1997–2003 hän oli Jyväskylän yliopiston viittomakielen lehtori, vuodesta 2004 viittomakielen professori. Syyskuussa 2011 Jyväskylän yliopisto vakinaisti viittomakielen professuurin ja nimitti Takkisen viittomakielen professoriksi yliopiston Kieli- ja viestintätieteiden laitokselle. Hän jatkoi professorina vuoteen 2018, kunnes siirtyi eläkkeelle. 
Nykyään Takkinen johtaa Opetus- ja kulttuuriministeriön suomalaisen viittomakielen opetuksen kehittämishanketta, ja johtaa Suomenruotsalaisen viittomakielen materiaalin projektia. Hän on myös esimerkiksi Keravan Lausujien puheenjohtaja.
Reyna Reyes

Reyna René Reyes Stubblefield (s. 16. helmikuuta 2001 Garland, Dallasin–Fort Worthin metropolialue, Texas, Yhdysvallat) on meksikolainen jalkapalloilija, pelipaikaltaan puolustaja. Hän on pituudeltaan 170-senttimetrinen ja on edustanut vuodesta 2023 NWSL-sarjassa pelaavaa Portland Thornsia. Reyes edustaa maajoukkuetasolla Meksikon naisten A-maajoukkuetta. Hän on pelannut maajoukkueessa huhtikuulle 2025 mennessä 16 ottelua.
Isabella Bryld Obaze

Isabella Bryld Obaze (s. 30. lokakuuta 2002 Kolding) on tanskalainen jalkapalloilija, pelipaikaltaan puolustaja. Hän on pituudeltaan 179-senttimetrinen ja on edustanut vuodesta 2024 NWSL-sarjassa pelaavaa Portland Thornsia. Bryld Obaze on pelannut Tanskan naisten maajoukkueessa kesäkuun 2025 loppuun mennessä 14 maaottelua, joissa hän on tehnyt yhden maalin, lokakuussa 2024 ystävyysottelussa Etelä-Afrikkaa vastaan.
Caiya Hanks

Caiya Hanks (s. 26. syyskuuta 2004) on yhdysvaltalainen jalkapalloilija, pelipaikaltaan hyökkääjä. Hän on pituudeltaan 163-senttimetrinen ja on edustanut vuodesta 2025 NWSL-sarjassa pelaavaa Portland Thornsia. Hanks on pelannut joukkueessa huhtikuulle 2025 mennessä kolme sarjaottelua.
Dukovanyn ydinvoimalaitos

Dukovanyn ydinvoimalaitos on Tšekin vanhin ydinvoimala. Se sijaitsee noin 40 kilometrin päässä Tšekin toiseksi suurimmasta kaupungista Brnosta. Laitoksella on neljä venäläistä VVER-440-tyyppistä painevesireaktoria. Laitoksen rakentaminen aloitettiin vuonna 1978, ja reaktorit valmistuivat vuosina 1985–1987. Reaktoreiden alkuperäinen sähköteho oli 440 megawattia. Myöhemmin tehoa on korotettu 512 megawattiin kaikilla neljällä reaktorilla. Dukovanyn ydinvoimalaitos tuottaa vuodessa noin 15 terawattituntia sähköä, joka kattaa noin 20 prosenttia Tšekin sähkönkulutuksesta. Laitoksella työskentelee noin 3 000 työntekijää.
Dukovanyn ydinvoimalaitoksen on rakentanut Skoda. Laitoksen omistaa ČEZ-niminen yhtiö (), josta Tšekin valtio omistaa 70 prosenttia ja yksityiset sijoittajat loput. Uraanipolttoaineen laitokselle on toimittanut venäläinen TVEL, mutta vuodesta 2024 lähtien toinen polttoainetoimittaja on ollut yhdysvaltalainen Westinghouse. Reaktoreiden lisäksi laitosalueella on käytetyn ydinpolttoaineen välivarasto sekä matala- ja keskiaktiivisen ydinjätteen loppusijoitustila. Laitoksella on myös vierailukeskus, jossa käy noin 30 tuhatta vierailijaa vuodessa.
Dukovanyn ydinvoimalasta suunnitellaan rakennettavaksi 42 kilometriä pitkä kaukolämpöputki Brnon kaupunkiin. Ydinvoimala voisi tuottaa puolet kaupungin lämmöntarpeesta ja vähentää maakaasun polttamista lämmitykseen. Rakennustyö voisi alkaa vuonna 2027 ja kestää noin neljä vuotta. Rakentaminen maksaisi noin 811 miljoonaa dollaria, josta EU voisi rahoittaa osan.
Dukovanyyn aiotaan rakentaa vähintään kaksi uutta APR1000-tyyppistä painevesireaktoria, jotka toimittaa Korea Hydro and Nuclear Power. Rakentaminen maksaisi noin 8,6 miljardia dollaria reaktoria kohti. Tavoitteena on, että ensimmäinen uusi reaktori valmistuisi vuonna 2038.
Agnes Ravatn

Agnes Ravatn (s. 8. helmikuuta 1983 Ølen) on norjalainen kirjailija. Hän on opiskellut musiikkia, englannin kieltä ja pohjoismaisia kieliä Bergenin yliopistossa. Ravatnin esikoisromaani "Veke 53" ilmestyi vuonna 2007. Kaunokirjallisuuden lisäksi Ravatn on kirjoittanut esseekokoelmia.
Astrid Versto

Astrid Versto (s. 3. elokuuta 1953 Vinje) on norjalainen toimittaja, televisiojuontaja ja diplomaatti. Hän valmistui opettajaksi 1970-luvulla ja aloitti toimittajana NRK:lla vuonna 1985. Vuosituhannen vaihteessa hän siirtyi Noradin viestintäjohtajaksi. Sen jälkeen hän on työskennellyt samassa virassa Oslon kuninkaallisessa linnassa ja Norjan ulkoministeriössä. Vuosina 2015–2019 hän oli Norjan suurlähettiläs Kroatiassa.
Linda Eide

Linda Eide (s. 10. helmikuuta 1969 Voss) on norjalainen toimittaja ja juontaja, joka on kahdesti palkittu Gullrutenilla. Hän työskenteli NRK:lla vuosina 1990–2024. Erityisesti hänet tunnetaan vuosina 2007–2012 juontamastaan "Norsk attraksjon" -ohjelmasta, jossa hän vieraili Norjan vähemmän tunnetuissa matkailukohteissa. Eide on myös tuonut esille Vossin murretta ja juontanut kieliaiheista keskusteluohjelmaa "Eides språksjov". Lisäksi hän on julkaissut seitsemän kirjaa.
Kahden veren tytär

Kahden veren tytär on suomalaiskirjailija S. K. Rostedtin vuonna 2024 julkaistu esikoisteos, jota on markkinoitu ensimmäisenä suomalaisena romantasiakirjana. Se on "Moorna"-sarjan aloitusosa.
Romaani kertoo 20-vuotiaasta Moornasta, joka työskentelee maksettuna seuralaisena ihmisten hovissa. Hän on puoliverinen ja sen takia yhteiskunnan syrjimä. Kohtalon sanelemana hän joutuu lähtemään yhteiselle matkalle röyhkeän mutta komean Caidas-haltian kanssa. Samalla koko maailmaa uhkaava katastrofi on pääsemässä valloilleen.
Kirjoittaminen.
Rostedtin mukaan romaani sai alkunsa kesällä 2023, kun hän tylsistyi mökillä. Saman vuoden elokuussa Rostedt alkoi dokumentoida sen kirjoitusprosessia Tiktok-tilillään ja solmi kustannussopimuksen nopeasti Otavan kanssa sosiaalisen median avulla, vaikka hänen katsoja- ja seuraajamääränsä olivatkin tuolloin pieniä. Otavan edustajan mukaan kustantamo arveli Rostedtissa olevan potentiaalia: sosiaalisen median sisällöllä on suuri vaikutus kirjamaailmassa ja monet suositut kirjat ovat olleet ensin Booktok-ilmiöitä.
Vastaanotto.
"Kulttuuritoimitus" luonnehti kirjaa sujuvaksi ja mielenkiintoiseksi, vaikka siinä oli ”joitain ongelmia”.
Yleisradion mukaan "Kahden veren tytär" oli yksi suosituimpia kotimaisia julkaisuja vuonna 2024. Se valittiin vuoden 2024 kirjaksi Suomalaisen Kirjakaupan järjestämässä kilpailussa. Kirjallisuuden vientikeskus Filin mukaan romaanin käännösoikeudet on myyty Ranskaan.
Sophie Hirst

Sophie Hirst (s. 25. helmikuuta 2000) on yhdysvaltalainen jalkapalloilija, pelipaikaltaan keskikenttäpelaaja. Hän on pituudeltaan 173-senttimetrinen ja on edustanut vuodesta 2024 NWSL-sarjassa pelaavaa Portland Thornsia. Hän on pelannut joukkueessa huhtikuulle 2025 mennessä yhden sarjaottelun. Hirst edusti vuodet 2023–2024 saman sarjan Houston Dashia.
Lenka Kotková

Lenka Kotková (os"." Šarounová; s. 26. kesäkuuta 1973) on tšekkiläinen tähtitieteilijä. Hän on löytänyt yli 250 Pikkuplaneettaa, kuten Marsin radan leikkaajan 9671 Hemeran ja Hilda-luokan asteroidin 21804 Václavneumannin. Hän on löytänyt myös lukuisia asteroidivyöhykkeellä sijaitsevia asteroideja. Hän on tehnyt löytönsä Prahan lähellä sijaitsevassa Ondřejovin observatoriossa. Nykyään Kotková työskentelee Tšekin tieteellisessä akatemiassa tähtitieteen osastolla.
Asteroidi 10390 Lenka on nimetty hänen mukaansa. Sen löysivät hänen kollegansa Petr Pravec ja Marek Wolf vuonna 1997. Kotkován itsensä vuonna 1995 löytämä asteroidi 7897 Bohuška on nimetty hänen äitinsä mukaan, ja asteroidi 60001 Adélka, jonka hän löysi vuonna 1999, on nimetty hänen tyttärensä mukaan.
Vuonna 2000 Kotková vastaanotti Tšekin tähtitieteellinen seuran Zdeněk Kvíz -palkinnon merkittävästä työstä muuttuvien tähtien tutkimuksessa.
Payton Linnehan

Payton Elizabeth Linnehan (s. 25. maaliskuuta 2001) on yhdysvaltalainen jalkapalloilija, pelipaikaltaan hyökkääjä. Hän on pituudeltaan 165-senttimetrinen ja on edustanut vuodesta 2024 NWSL-sarjassa pelaavaa Portland Thornsia. Linnehan edusti Yhdysvaltain alle 17- ja alle 23-vuotiaiden naisten maajoukkueita.
Veidas

Veidas (liett. ’kasvot’) oli liettualainen vuosina 1992–2017 julkaistu uutisviikkolehti. Se ilmestyi perjantaisin ja oli linjaltaan konservatiivinen. Se ajautui talousvaikeuksiin ja lakkautettiin heinäkuussa 2017.
Richard Dawkins -palkinto

Richard Dawkins -palkinto on yhdysvaltalaisen Center for Inquiry -järjestön vuosittain myöntämä palkinto tunnetulle henkilölle, joka on edistänyt sekularismin ja rationalismin arvoja. Ensimmäisen palkinnon sai skeptikko James Randi vuonna 2003. Muita palkittuja ovat olleet muun muassa Daniel Dennett, Ayaan Hirsi Ali, Christopher Hitchens, Eugenie Scott, Steven Pinker, Lawrence M. Krauss ja Stephen Fry.
Palkinto on nimetty brittiläisen tutkijan ja tietokirjailijan Richard Dawkinsin mukaan. Dawkins on hyväksynyt kunkin palkinnon saajan ja esitellyt tämän. Alun perin palkinnon myönsi Atheist Alliance of America. Yhteistyössä AAA:n kanssa toimi vuonna 2006 perustettu Richard Dawkins Foundation for Reason &amp; Science. Vuonna 2016 RDFRS liittyi osaksi Center for Inquirya, joka on ollut palkinnon jakaja vuodesta 2019.
Sam Hiatt

Samantha Ryan Hiatt (s. 6. tammikuuta 1998 Kirkland, Kingin piirikunta, Washington) on yhdysvaltalainen jalkapalloilija, pelipaikaltaan puolustaja. Hän on pituudeltaan 177-senttimetrinen ja on edustanut vuodesta 2025 NWSL-sarjassa pelaavaa Portland Thornsia. Hän edusti aiemmin saman sarjan Seattle Reigniä ja NJ/NY Gothamia. Hiatt pelasi seitsemän ottelua Yhdysvaltain alle 20-vuotiaiden naisten maajoukkueessa.
Pietra Tordin

Pietra Adao Tordin (s. 30. maaliskuuta 2004 Doral, Miami-Daden piirikunta, Florida) on yhdysvaltalainen jalkapalloilija, pelipaikaltaan hyökkääjä. Hän on pituudeltaan 168-senttimetrinen ja on edustanut vuodesta 2025 NWSL-sarjassa pelaavaa Portland Thornsia. Tordin pelasi 14 ottelua Yhdysvaltain alle 20-vuotiaiden naisten maajoukueessa ja iski kuusi maalia. Hän oli mukana saamassa pronssia vuoden 2024 alle 20-vuotiaiden naisten MM-kilpailuista.
Aloha Wanderwell

Aloha Wanderwell (s. Idris Galcia Hall; 13. lokakuuta 1906 Winnipeg, Kanada – 4. kesäkuuta 1996 Newport Beach, Kalifornia) oli kanadalainen tutkimusmatkailija, joka tunnetaan ensimmäisenä naisena, joka kiersi maailman autolla. Häntä kutsuttiin lempinimellä "maailman matkustanein tyttö".
Elämä ja matkat.
Wanderwell, joka oli kasvanut Brittiläisessä Kolumbiassa, liittyi 16-vuotiaana "kapteeni" Walter Wanderwellin (oik. Valerian Johannes Piecynski) johtamaan maailmanympärimatkaan vuonna 1922. Hän toimi retkikunnan sihteerinä, kuljettajana, näyttelijänä, valokuvaajana ja elokuvaajana. Vuosina 1922–1927 Wanderwell matkusti Ford Model T -autolla 75 maassa kuudella mantereella.
Aloha ja Walter avioituivat Kaliforniassa ja saivat kaksi lasta. Pariskunta tuli kansainvälisesti tunnetuksi tutkimusmatkailijoina ja tuotti elokuvan "With Car and Camera Around the World". He tekivät myös merkittävän tutkimusmatkan Amazonin sademetsän alueelle, missä Aloha kuvasi Bororos-heimoa dokumenttielokuvaan, joka on nykyään Smithsonian-instituutin kokoelmissa historiallisesti arvokkaana antropologisena materiaalina.
Walter Wanderwell murhattiin vuonna 1932 pariskunnan jahdilla Long Beachissä, Kaliforniassa. Murha jäi ratkaisematta. Aloha avioitui Walt Bakerin kanssa vuonna 1933 ja jatkoi matkojaan ja uraansa tutkimusmatkailijana, dokumentaristina ja esitelmöijänä. Hän luovutti kokoelmansa filmejä, valokuvia, päiväkirjoja ja esineitä useille museoille ja koulutuslaitoksille, mukaan lukien Kongressin kirjastolle ja Smithsonian-instituutille.
Morgan Weaver

Morgan Victoria Weaver (s. 18. lokakuuta 1997 Renton, Kingin piirikunta, Washington) on yhdysvaltalainen jalkapalloilija, pelipaikaltaan keskikenttäpelaaja. Hän on pituudeltaan 178-senttimetrinen ja on edustanut seuratasolla vuodesta 2020 NWSL-sarjassa pelaavaa Portland Thornsia.
Weaver on pelannut Portland Thornsissa huhtikuuhun 2025 mennessä 83 sarjaottelua, joista 64 avauskokoonpanossa. Hän on iskenyt joukkueessa yhteensä 19 maalia. Weaver oli mukana voittamassa sarjamestaruutta kaudella 2022. Lisäksi hän voitti NWSL Challenge Cupin vuonna 2021.
Weaver on pelannut vuonna 2021 kaksi ottelua Yhdysvaltain naisten A-maajoukkueessa.
Maud Wagner

Maud Wagner (k. 1961) oli yhdysvaltalainen tatuoija ja sirkustaiteilija, joka tunnetaan Yhdysvaltojen ensimmäisenä naispuolisena tatuointitaiteilijana.
Elämä ja ura.
Maud Wagner työskenteli alun perin sirkusesiintyjänä, ilma-akrobaattina ja kontortionistina. Vuoden 1904 St. Louisin maailmannäyttelyssä hän tapasi tatuointitaiteilija Gus Wagnerin, jonka kanssa hän teki sopimuksen: Maud suostui menemään treffeille Gusin kanssa, jos tämä opettaisi häntä tatuoimaan. 
Gus Wagner oli toiminut kauppamerimiehenä ja matkustanut maailmalla 1800-luvun lopulla, jolloin hän oli tutustunut perinteisiin tatuointitekniikoihin eri kulttuureissa. Wagner väitti oppineensa tatuoimaan Javan ja Borneon heimoilta. Palattuaan Amerikkaan 1910-luvulla hänellä oli yli 250 tatuointia, ja hän kutsui itseään "Amerikan taiteellisimmin merkityksi mieheksi". Gus tunnettiin myös nimellä "Tatuoitu maailmanmatkaaja", ja hänen kehonsa tatuoinnit kuvasivat Yhdysvaltojen, Japanin ja Kiinan historiaa.
Maud kiinnostui sekä taiteesta että taiteilijasta ja avioitui Gusin kanssa vain kuukausia ensitreffiensä jälkeen. Pian Maudin keho oli täynnä tatuointeja, pääasiassa ajalle tyypillisiä isänmaallisia kuvioita. Pariskunnasta tuli suosittu sirkusvetonaula, ja heidän kerrottiin ansaitsevan jopa 200 dollaria viikossa tatuoidulla ihollaan, mikä vastaa nykyään noin 2000 dollaria.
Maud ja Gus työskentelivät loppuelämänsä sirkuksissa, messuilla ja varieteeteattereissa ympäri Yhdysvaltoja sekä esiintyjinä että tatuoijina. Gus kuoli vuonna 1941 jouduttuaan salamaniskun uhriksi, ja Maud menehtyi syöpään kaksi vuosikymmentä myöhemmin, vuonna 1961.
Maudin perintö jatkui hänen tyttärensä Lovettan kautta, joka jatkoi perheen ammattia, vaikka hänen äitinsä oli kieltänyt häntä hankkimasta tatuointeja itselleen. Maud innoitti myös lukemattomia muita naisia, jotka tapasivat hänet tai saivat häneltä tatuointeja, ryhtymään itsekin alalle.
Marie Müller (jalkapalloilija)

Marie Lena Müller (s. 25. heinäkuuta 2000) on saksalainen jalkapalloilija, pelipaikaltaan keskikenttäpelaaja. Hän on pituudeltaan 168-senttimetrinen ja on edustanut seuratasolla vuodesta 2024 NWSL-sarjassa pelaavaa Portland Thornsia.
Müller edusti ennen Yhdysvaltoihin siirtymistään kotimaassaan ainoastaan Freiburgia. Hän on pelannut Portland Thornsissa huhtikuulle 2025 mennessä 26 sarjaottelua. Müller on edustanut useita Saksan naisten nuorisomaajoukkueita. Alle 17-vuotiaiden maajoukkueen kanssa hän oli voittamassa vuoden 2016 alle 17-vuotiaiden naisten EM-kilpailuja.
Taina Laajasalo

Taina Tuulikki Laajasalo (s. 1978) on suomalainen oikeuspsykologi (PsT), joka työskentelee Terveyden ja hyvinvoinnin laitoksella (THL) tutkimusprofessorina. Hänen asiantuntemuksensa keskittyy väkivallan ennaltaehkäisyyn, lapsiin kohdistuvaan väkivaltaan, nuorisoväkivaltaan, oikeuspsykologiaan, haavoittuvassa asemassa olevien lasten ja nuorten palveluihin. Häntä on haastateltu aihepiiristä myös joukkotiedotusvälineissä.
Hän valmistui Helsingin yliopistosta psykologiksi (PsM 2002) ja psykologian tohtoriksi (PsT 2007). Väitöstutkimuksessaan hän tarkasteli henkirikosten tekijöiden ja mielenterveyden häiriöiden yhteyksiä. Englanninkielinen väitöskirjatyö oli otsikoitu "Finnish Homicides and Mental Disorders : An investigation of offense and offender characteristics". Helsingin yliopiston oikeuspsykologian dosentti (2015).
Mary Frith

Mary "Moll" Frith (tunnetaan myös nimillä Moll Cutpurse ja Moll Frith; 1584 tai 1589 Lontoo – 1659 Lontoo) oli englantilainen rikollinen ja kuuluisa hahmo Jaakko I:n aikaisen Lontoon alamaailmassa. Frith tunnettiin miesten vaatteissa liikkuvana, piippua polttavana ja miekkaa käyttävänä "karjuvana tyttönä" (Roaring Girl), joka toimi varastettuja tavaroita välittävänä kauppiaana ja ajoittain myös maantierosvojen johtajana.
Elämä.
Mary Frith syntyi suutarin tyttärenä Lontoon Barbican-alueella. Vanhempiensa kuoltua hän siirtyi Lontoon rikolliseen alamaailmaan. Frith omaksui pysyvästi miesten vaatetuksen ja tuli tunnetuksi taitavana kukkaronleikkaajana ("nipping a bung"). Myöhemmin hän siirtyi turvallisempaan varastettujen tavaroiden välittämiseen, jossa hän saavutti mainetta palauttamalla joskus varastettuja esineitä takaisin uhreille, jos nämä vetosivat häneen riittävästi.
Frith herätti suurta huomiota poikkeuksellisella käytöksellään. Helmikuussa 1611 hänet tuomittiin julkiseen katumusharjoitukseen Paul's Crossissa miesten vaatteiden käyttämisestä ja muusta sopimattomasta käytöksestä. Eräällä kuuluisalla kerralla hän löi vetoa, että ratsastaisi hevosella Charing Crossilta Shoreditchiin miesten housuissa ja röijyssä, mikä järkytti aikalaisia suuresti.
Englannin sisällissotan ja tasavallan aikana Frith toimi myös maantierosvojen johtajana. Väitetysti kuningasmielisenä hän ryösti parlamentin kenraali Fairfaxilta 250 kultarahaa Hounslow Heathissa, mistä hänet vangittiin Newgate-vankilaan. Kerrotaan, että hän vapautti itsensä maksamalla 2 000 punnan lahjuksen.
Elämänsä lopulla Frith vietti aikaa Bethlemin sairaalassa, joka oli tunnettu mielenterveyspotilaiden säilytyspaikka. Hän kuoli vuonna 1659.
Frithin persoonallisuus teki hänestä legendan jo eläessään. Hänestä julkaistiin elämäkerta jo 1610, ja näytelmäkirjailijat Thomas Middleton ja Thomas Dekker kirjoittivat hänestä näytelmän "The Roaring Girl" (1611). Näytelmässä Moll kuvataan nokkelana ja eläväisenä naisena, joka käyttää taitavasti sekä miekkaa että älykästä sanailua. Näytelmä käsittelee sukupuoli-identiteettiä ja seksuaalisuutta tavalla, joka voi vaikuttaa aikaisekseen hyvin modernilta.
Khalida Jarrar

Khalida Jarrar () s. 9. helmikuuta 1963) on palestiinalainen vasemmistolainen poliitikko ja ihmisoikeusaktivisti, joka on keskittynyt naisten oikeuksiin ja Israelin vangitsemien naisten asioihin. Jarrar on ollut marxilais-leninistisen Palestiinan vapautuksen kansanrintaman (PFLP) edustaja Länsirantaa ja Gazan kaistaa hallinnoivassa palestiinalaishallinnossa.
Elämä ja poliittinen toiminta.
Jarrar on kotoisin Nablusista, Länsirannalta. 
Jarrar valittiin vuonna 2006 palestiinalaishallinnon parlamenttiin PFLP:n edustajana. Samana vuonna hänestä tehtiin ryhmän varajohtaja ja ryhmän poliittisen haaran jäsen.
Jarrar on lisäksi ollut Palestiinan edustaja Euroopan neuvostossa. Jarrarilla oli merkittävä rooli Palestiinan pääsyssä Kansainvälisen rikostuomioistuimen (ICC) jäseneksi vuonna 2015.
Jarrar toimi Ramallahissa toimivan vankien oikeuksia ajavan Addameer-järjestön johtajana vuosina 1993–2005.
Pidätykset.
Israel on pidättänyt Jarrarin lukuisia kertoja. Jarrar oli vuoden 2024 loppuun mennessä viettänyt yhteensä kuusi vuotta israelilaisissa vankiloissa. Israel on tuominnut Jarrarin kahdesti syytteistä, jotka liittyvät tämän jäsenyyteen ja toimintaan PFLP:ssä.
Hänet pidätettiin ensimmäisen kerran vuonna 1989, kun hän osallistui mielenosoitukseen kansainvälisenä naistenpäivänä.
Keväällä 2015 Israelin viranomaiset pidättivät Jarrarin ja pitivät häntä aluksi hallinnollisessa pidätyksessä ilman syytettä. Kasvavan kansainvälisen paineen jälkeen israelilainen sotilastuomioistuin nosti syytteet 12 turvallisuusrikoksesta, jotka liittyivät Jarrarin jäsenyyteen PFLP:ssä. Jarrar tuomittiin 15 kuukauden vankeusrangaistukseen, viiden vuoden ehdolliseen vankeusrangaistukseen ja sakkoihin.
Israel piti Jarraria pidätettynä heinäkuusta 2017 ja helmikuuhun 2019 välisenä aikana, ja uudelleen lokakuussa 2019 ”salaisten tietojen” perusteella. Jarraria pidettiin vangittuna yli vuoden ilman syytteitä, kunnes maaliskuussa 2021 Jarrar tuomittiin kahdeksi vuodeksi vankeuteen. Israelin armeijan mukaan perusteena tuomiolle oli Jarrarin tunnustus PFLP:ssä toimimisesta vuosina 2016–2019.
Jarrar pidätettiin jälleen ilman oikeudenkäyntiä tai syytteitä joulukuussa 2023. Israel vapautti Jarrarin tammikuussa 2025 osana Gazan sodan aikana solmittua aseleposopimusta.
Jarrar on myös joutunut Israelin viranomaisten määräämiin pitkäaikaisiin matkustuskieltoihin ja hänen miehensä on pidätetty yli 10 kertaa.
= Lähteet=
Nellie Robinson

Georgiana Ellen "Nellie" Robinson (7. joulukuuta 1880 Saint John's – 29. huhtikuuta 1972 Saint John's) oli antigualainen opettaja ja yhteiskunnallinen vaikuttaja, joka tunnetaan erityisesti tasa-arvoisen koulutuksen edistäjänä Antigua ja Barbudalla brittien siirtomaavallan aikana. Hänet nimitettiin postuumisti Damen arvoon ja hänelle myönnettiin Antiguan kansallissankarin arvonimi maan 25-vuotisitsenäisyysjuhlallisuuksissa vuonna 2006.
Elämä.
Robinson vietti lapsuutensa pääosin Yhdysvalloissa, missä hän sai koulutuksensa ja työskenteli kotiapulaisena ja lastenhoitajana. Palattuaan Antigualle hän jatkoi opintojaan Coke Memorial Collegessa ja suoritti Senior Cambridge -tutkinnon. Nähtyään rotusyrjintää sekä Yhdysvalloissa että kotimaassaan Robinson perusti Thomas Oliver Robinson (TOR) Memorial School -koulun huhtikuussa 1898 vain 18-vuotiaana. Koulu oli nimetty hänen edesmenneen vanhemman veljensä mukaan.
"Mother Robiksi" oppilaidensa kutsuma Robinson avasi koulunsa ovet kaikille taustasta riippumatta aikana, jolloin brittiläinen siirtomaavalta oli määrännyt luokka- ja rotuerottelun tummaihoisia kohtaan. Hän mursi väri- ja luokkarajoja ottamalla kouluunsa lapsia kaikista roduista, yhteiskuntaluokista ja uskontokunnista. Hän myös otti vastoin aikakauden virallisia sääntöjä oppilaita, joiden vanhemmat eivät olleet naimisissa. Koulu tarjosi stipendejä köyhille tummaihoisille lapsille, joille ei muuten olisi ollut mahdollista saada toisen asteen koulutusta. Koulusta tuli niin arvostettu, että sinne tuli oppilaita myös muilta Karibian saarilta.
Robinson toimi koulun rehtorina yli 60 vuotta, vuoteen 1950 asti. Hänen vaikutuksensa ulottui koulutusta laajemmalle. Hän liittyi vuonna 1912 vesihuoltokomiteaan edistäen putkiveden jakelua saarella. Ensimmäisen maailmansodan aikana hän oli ainoa tummaihoinen nainen mobilisaatiokomiteassa, jossa hän sekä kannusti paikallisia miehiä liittymään sotaponnisteluihin, että ajoi parempia elinolosuhteita ulkomaille lähetetyille sotilaille.
Maria Kallionpää

Maria Kallionpää (s. 1981 Ulvila) on suomalainen säveltäjä, pianisti ja musiikintutkija.
Kallionpää sai varhaista sävellysopetusta Kai Niemiseltä Jyväskylässä ja opiskeli vuoden Jouni Kaipaisen johdolla Tampereella. Vuosina 2004–2007 hän opiskeli Tapio Nevanlinnan johdolla Sibelius-Akatemiassa. Kallionpää lähti vuonna 2007 Erasmus-opiskelijana Salzburgin Mozarteumiin, jossa häntä opetti Reinhard Febel. Hän pääsi kuitenkin stipendillä Lontoon Royal Academy of Musiciin, josta sai maisterin arvon. Kallionpää palasi Itävaltaan ja suoritti Karlheinz Esslin johdolla Wienissä jatkotutkinnon elektroakustisessa sävellyksessä. Vuonna 2015 Kallionpää sai sävellyksessä filosofian tohtorin arvon Oxfordin yliopistosta. Hänen väitöskirjansa koski pianoa sävellyksen superinstrumenttina ja tarkasteli laajennettuja soittotekniikoita.
Kallionpää sai vuonna 2016 Nottinghamin yliopiston Mixed Reality Laboratoryn säveltäjäresidenssin. Hän oli post doc -tutkija Aalborgin yliopistossa vuosina 2016–2018. Kallionpää tutki siellä pelillistämistä sävellyksen muotona. Osana tutkimushanketta hän teki yhteistyössä Mixed Reality Laboratoryn kanssa virtuaalisen pianoteoksen "Climb!", joka on muotoiltu nykyaikaisten tietokonepelien rakenteiden mukaisesti. Kallionpään ensimmäinen ooppera "She" kantaesitettiin Roomassa vuonna 2017. Vuonna 2018 kantaesitettiin Porissa Kallionpään ja Markku Klamin yhteistyössä säveltämä nukketeatteriooppera "CROAK". Kyse oli ensimmäisestä Pohjoismaissa tuotetusta täysimittaisesta nukkeoopperasta.
Kallionpää oli Hong Kong Baptist Universityn sävellyksen ja nykymusiikin esittämisen apulaisprofessori vuosina 2018–2022. Vuonna 2023 hänestä tuli Detmoldin musiikkiyliopiston taiteellinen tutkija. Pianistina Kallionpää on erikoistunut moderniin musiikkiin.
Concrete Blonde

Concrete Blonde on yhdysvaltalainen, vuonna 1982 perustettu, rock -yhtye, jonka laulaja on Johnette Napolitanota. Concrete Blonde oli suosituimmillaan 1980- ja 1990-lukujen taitteessa Concrete Blonde yhdisteli musiikissaan rockia, poppia, goottivaikutteita ja ajoittain myös post-punkia. Napolitanon syvä, karhea ääni ja introspektiiviset, usein synkät, henkilökohtaiset sanoitukset olivat yhtyeen tunnusmerkkejä. Yhtyeen uran menestynein kappale oli Napolitanon poikaystävän alkoholismia kuvaava kappale "Joey".
Ura.
Concrete Blonde sai alkunsa Los Angelesin punk-klubiskenestä nimellä Dream 6. Yhtyeen perustivat laulaja, lauluntekijä ja basisti Johnette Napolitano ja kitaristi Jim Mankey. Heidän vaatimuksensa täydellisestä taiteellisesta kontrollista karkotti kuitenkin isot levy-yhtiöt, jotka olivat kiinnostuneita, ja vasta vuonna 1987 yhtye teki levytyssopimuksen I.R.S.-yhtiön kanssa ja vaihtoi nimensä Concrete Blondeksi levy-yhtiökumppani Michael Stipen ehdotuksesta.
Concrete Blonden omaa nimeä kantava debyyttialbumi paljasti Pretendersin vaikutteita, kun taas vuoden 1989 "Free" oli tiiviimpi esitys Napolitanon kehittyvästä laulunkirjoituksesta ja tuotti college-radiossa hitin "God Is a Bullet". Synkkäsävyinen ja kerroksellinen "Bloodletting" oli molempia edeltäjiään kaupallisempi levy ja toi yhtyeelle laajemman yleisön yllätyshittinsä "Joey" ansiosta – kappale oli tositarina ja se kertoi laulajan rakkaussuhteesta, joka päättyi miehen alkoholismin vuoksi. Albumilla vieraili R.E.M. - yhtyeen kitaristi Peter Buck. Yhtyeen seuraava albumi "Mexican Moon" heijasteli Napolitanon kiinnostusta latinalaisamerikkalaiseen musiikkiin ja kulttuuriin, mutta Concrete Blonden kaupallinen suosio oli laskussa "Bloodlettingin" jälkeen, ja lopulta Napolitano hajotti yhtyeen. Tämän jälkeen hän siirtyi soolouralle ja työskenteli pitkään musiikkituottajana.
Concrete Blonde kuitenkin palasi yhteen vuonna 2001 ja julkaisi tuolloin kaksi albumia: vuonna 2002 "Group Therapy" ja vuonna 2004 "Mojave", jolla soitti uusi rumpali Gabriel Ramirez-Quezada. Napolitano ilmoitti Concrete Blonden toisesta ja ilmeisesti lopullisesta hajoamisesta kesäkuussa 2006 Vuonna 2010 ja vuonna 2012 yhtye teki kuitenkin reunion kiertueet Yhdysvalloissa, soittaen vanhoja hittejään.
Bodil Jørgensen

Bodil Jørgensen (s. 3. maaliskuuta 1961 Vejle) on tanskalainen näyttelijä. Hän valmistui Tanskan valtiollisesta teatterikoulusta vuonna 1990 ja tuli tunnetuksi Lars von Trierin elokuvasta "Idiootit" vuonna 1998. Vuosina 2013–2024 hän näytteli suositussa "Badehotellet"-sarjassa (suom. "Rantahotelli"). Lisäksi hän on tehnyt pitkän uran teatterilavalla, muun muassa Kuninkaallisessa teatterissa.
Kesällä 2014 Jørgensen loukkaantui vakavasti jäätyään traktorin alle erään elokuvan kuvauksissa. Häneltä murtuivat muun muassa kaikki kylkiluut, lantio murskautui ja useat sisäelimet vahingoittuivat. Hän oli joitakin päiviä koomassa, mutta toipui työkykyiseksi. Onnettomuudesta jäi kuitenkin pysyviä vaurioita, Jørgensen on kertonut esimerkiksi kasvojensa toisen puolen tuntoaistin jääneen heikoksi.
Jørgensen on saanut useita palkintoja, muun muassa viisi Robertia. Vuonna 2010 hänelle myönnettiin Dannebrogin ritarikunnan ritarin arvo.
Deborah Meaden

Deborah Meaden (s. 11. helmikuuta 1959 Iso-Britannia) on brittiläinen liikenainen, sijoittaja ja televisiopersoonallisuus. Hän esiintyy BBC:n "Dragons' Den" -ohjelman (suom. Leijonan luola UK) sijoittajana.
Ura ja sijoitukset.
Meaden aloitti ensimmäisen yrityksensä 19-vuotiaana tuoden maahan lasi- ja keramiikkatuotteita korkealuokkaisille kaupoille kuten Harvey Nicholsille. Myöhemmin hän työskenteli useissa yrityksissä vapaa-ajan ja vähittäiskaupan alalla.
Merkittävän varallisuutensa Meaden hankki johtamalla ja laajentamalla perheomisteista Weststar Holidays -lomakeskusketjua, josta tuli hänen johdollaan yksi Iso-Britannian menestyneimmistä lomapuistoyrityksistä. Vuonna 2005 hän myi huomattavan osuuden yrityksestä 33 miljoonalla punnalla ja loput omistuksestaan myöhemmin, kun yritys myytiin Parkdean Holidaysille 83 miljoonalla punnalla.
Vuodesta 2006 lähtien Meaden on toiminut sijoittajana BBC:n "Dragons' Den" -ohjelmassa, jossa hän on sijoittanut lukuisiin yrityksiin. Hänen nykyinen sijoitusportfolionsa käsittää yli 60 yritystä eri toimialoilta.
Yksityiselämä ja arvot.
Meaden asuu Somersetissa miehensä Paulin kanssa, jonka hän tapasi Weststar Holidaysin johtajana. Pariskunta jakaa kotinsa lukuisten eläinten kanssa, joihin lukeutuu kissoja, koiria, hevosia, sikoja, lampaita ja lintuja. Meaden on aktiivinen ympäristönsuojelun ja eläinten hyvinvoinnin puolestapuhuja. Meaden toimii WWF:n lähettiläänä ja useiden hyväntekeväisyysjärjestöjen suojelijana, kuten Tusk Trust ja Marine Conservation Society.
Moni Meadenin liiketoimista ja sijoituksista heijastaa hänen sitoutumistaan kestävään kehitykseen ja eettisiin liiketoimintakäytäntöihin. Hänen omaisuutensa arvoksi on arvioitu noin 40 miljoonaa puntaa.
Manduhai

Manduhai (; noin 1449 Mongolia – 1510 Mongolia) oli mongolialainen naishallitsija ja sotilasjohtaja. Hän oli tärkeä hahmo Pohjois-Yuan-dynastiassa ja toimi sijaishallitsijana Dajan-kaanin ollessa alaikäinen. Myöhemmin hän meni naimisiin tämän kanssa ja jatkoi merkittävänä poliittisena ja sotilaallisena vaikuttajana.
Mandukhai oli Borjigin-klaanin jäsen ja Manduul-kaanin leski. Kun Manduul-kaani kuoli vuonna 1467, valtakunnan ainoaksi perijäksi jäi viisivuotias orpo Dajan, Tšingis-kaanin jälkeläinen. Manduhai adoptoi lapsen ja julisti hänet kaaniksi. Hän otti hovin hallintaansa ja lähti sotaan oiraatteja vastaan, joista hän saavutti ratkaisevan voiton. Hänen urotekojaan verrattiin Tšingis-kaanin sankarillisen äidin tekoihin.
Dajanin täyttäessä 19 vuotta Manduhai avioitui hänen kanssaan, mutta säilytti vaikutusvaltansa mongolien parissa. Soturina hän johti uskollisia sotilaitaan taisteluun ja kukisti lopullisesti oiraatit, minkä seurauksena mongolit saivat jälleen ylivallan itäisillä alueilla.
Anna Mungunda

Anna ”Kakurukaze” Mungunda (1932 – 10. joulukuuta 1959) oli namibialainen aktivisti ja vapaustaistelun marttyyri. Mungunda oli Mungundu-dynastian jäsen ja päällikkö Hosea Kutakon läheinen sukulainen. Hän työskenteli kotiapulaisena.
Mungunda kuoli 10. joulukuuta 1959 Windhoekin vanhalla asuinalueella (Old Location) tapahtuneen protestin yhteydessä. Hän kaatoi bensiiniä paikallisen tarkastajan auton päälle ja sytytti sen tuleen protestina afrikkalaisten pakkosiirtoja vastaan, minkä jälkeen hänet ammuttiin välittömästi.